User:Raspberry456/sandbox

Noskapin (znan tudi kot narkotin, nektodon, nospen, anarkotin in opian (starinsko)) je benzilizokvinolin alkaloid iz družine makovk brez takšnih učinkov kot jih imajo sredstva proti bolečinam. To sredstvo se večinoma uporablja za zaviranje kašlja.

== Medicinska uporaba ==

Noskapin se pogosto uporablja za zaviranje kašlja. Vendar ga nizozemska direktiva ne priporoča za takšno uporabo. Noskapin ima prav tako proti-rakave lastnosti, zavira interakcije med mikrotubuli in s tem se zaustavi proliferacija celic.

== Stranski učinki ==


 * Stranski učinki
 * Izguba apetita
 * Razširjene zenice
 * Povišan srčni utrip
 * Tresavica in mišični krči
 * Bolečine v prsih
 * Povečana čuječnost
 * Izguba zaspanosti
 * Izguba stetoskopskega vida

== Interakcije ==

Noskapin lahko poveča učinek substanc kot so alkohol in hipnotiki, ki imajo zaviralne učinke na osrednje živčevje. Učinkovine se ne sme jemati skupaj z MAOI (monoamin oksidaznimi inhibitorji), ker lahko nastopijo neznani in potencialno smrtni učinki. Prav tako se noskapina ne sme jemati skupaj z učinkovino Warfarin, ker se lahko povečajo njegovi antikoagulacijski učinki.

== Mehanizem delovanja ==

Njegovo delovanje proti kašlju naj bi bilo posredovano z antagonističnim delovanjem proti σ-receptorju. Ta mehanizem potrjujejo rezultati raziskav na podganah. Predtretiranje z rimkazolom, ki je σ-specifičen antagonist, povzroči zmanjšano delovanje noskapina proti kašlju, ki je odvisno od doze. Noskapin in njegovi sintetični derivati imenovani noskapinoidi vstopajo v interakcije z mikrotubili in zavirajo proliferacijo rakavih celic.

== Analiza strukture ==

Laktonski obroč je nestabilen in se odpre v bazičnem mediju. V kislem mediju poteče obratna reakcija. Vez, ki povezuje dva optično aktivna ogljika (C1-C3'), je prav tako nestabilna. V vodni raztopini žveplove kisline in ob segrevanju molekula razpade na kotarnin (4-metoksi-6-metil-5,6,7,8-tetrahidro-[1,3]dioksolo[4,5-g]isokvinolin) in "opianic" kislino (6-formil-2,3-dimetoksibenzoično kislino). Ko noskapin reduciramo z mešanico cinka in HCl, se vez C1-C3' nasiči in molekula razpade na hidrokotarnin (2-hidroksikotarnin) in mekonin (6,7-dimetoksiisobenzofuran-1(3H)-on).

== Zgodovina ==

Leta 1817 je bil noskapin prvič izoliran in karakteriziran leta 1817 pod poimenovanjem narkotin avtorja Pierre Robiquet, ki je bil francoski kemik. Robiquet je opravil številne študije med letoma 1815 in 1835 s katerimi je izboljševal metode izolacije morfija. Leta 1832 je odkril pomembno komponento opija, ki se imenuje kodein in je široko uporabljena učinkovina, ki izhaja iz opija. Veliko encimov iz biosintezne poti noskapina je bilo pojasnjenih z odkritjem skupka 10 genov, ki so podobni operonu in se imenujejo HN1. Leta 2016 so v kvasnih celicah rekonstruirali biosintezno pot in s tem omogočili njegovo sintezo. Ta tehnologija ima nizke donose, vendar bi v prihodnosti lahko služila kot način znižanja stroškov produkcije in s tem bi bila učinkovina dostopnejša.

== Družba in kultura ==

=== Rekreativna uporaba ===

V poročilih govorijo o rekreativni uporabi zdravil brez recepta v številnih državah, in so dostopni v lokalnih lekarnah. Učinki se pojavijo pa 45 do 120 minutah in so podobni zastrupitvi z dekstrometorfanom in alkoholom. Noskapin ni antagonist receptorja NMDA.

=== Noskapin in heroin ===

Noskapin ohrani aktivnost med procesom pridelave heroina in je prisoten v uličnem heroinu. To dejstvo koristi organom kazenskega pregona, saj lahko glede na količino drugih komponent določijo izvor zaseženih dog. Leta 2005 v mestu Liege v Belgiji je bila povprečna koncentracija noskapina okoli 8%. Z noskapinom lahko identificirajo uporabnike uličnega heroina, ki sočasno jemljejo predpisan diamorfin. V vzorcih urina se poleg noskapina zaznavajo papaverin in acetilkodein. Ker se noskapin presnovi, ga redko najdejo v urinu, prisotna pa sta primarna metabolita kotarnin in mekonin. Detekcija poteka s kombinacijo plinske kromatografije in masne spektrometrije ali s kombinacijo tekočinske kromatografije in masne spektrometrije ter z drugimi analiznimi metodami.

== Raziskave ==

V aktualnih raziskavah se preiskuje noskapin kot proti tumorska učinkovina na živalskih modelih za številna človeška rakava obolenja. V zelo velikih doza lahko povzroči poliploidijo v živalskih celicah tako, da interferira z vreteni. Pri nizkih koncentracijah obstaja zgornja meja pri kateri bi bil primeren za medicinsko uporabo.

== Reference ==